
У П У Т С Т В О
за грађане у случају пожара


У случају пожара позовите телефонски број - 123 - Ватрогасна јединица или број -121- Центар за обавјештавање. Ватрогасна јединица и Центар за обавјештавање дежурају 24 сата дневно.
Дежурни телефонисти у ватрогасним јединицама дојаву примају тражећи следеће податке:
- Тачну адресу, односно мјесто пожара
- Шта гори (каква материја гори)?                                                   
- Има ли људи у животној опасности?
- Ко јавља о насталом пожару и са којег броја телефона?

Обавезно се врши провјера наведених података.

САВЈЕТИ ЗА ЗАШТИТУ ОД ПОЖАРА

Најчешћи узрочници пожара у домаћинству су преоптерећеност електроинсталација и непажња те из Службе цивилне заштите и Професионалне ватрогасне јединице Града савјетују грађане:
1. Ако излазите из стана не остављајте укључен шпорет, веш машину, бојлер, грејалицу, пеглу, а уколико остајете дуже ван стана, из утичнице искључите електричне уређаје
1. Грејалице и ТА пећи не остављајте укључене, чак и кад накратко излазите и држите их најмање један метар удаљене од других ствари
1. Решое и пегле одложите тек кад се охладе
1. Често чистите кухињске аспираторе, јер се масноћа филтера лако пали
1. Не стављајте крпе или завјесе изнад и у близини шпорета
1. Уколико осјетите мирис гаса нипошто не укључујте или искључујте електричне апарате- варница може изазвати експлозију
1. Прегореле електричне осигураче замените искључиво оригиналним, без импровизације
1. Обавезно имајте при руци апарат за гашење пожара, научите да га користите
1. Ноћу држите затворена врата собе у којој спавају укућани
1. Држите под контролом дјечија славља, Божићне и новогодишње празнике
1. Не остављајте малу дјецу саму у кући
1. Научите своје укућане и дјецу да у случају пожара позову ватрогасце на број -123-

Уколико избије пожар:
1. Искључите електричну енергију
1. Узбуните укућане и комшије
1. Процените и ако је могуће приступите гашењу почетног пожара употребом апарата за гашење пожара (прахом „С" или угљен-диоксидом)
1. Не користите лифтове
1. При евакуацији спремите се за сусрет са густим димом и врелином, па ако имате времена обавезно вежите крпе и пешкире натопљене водом преко носа и уста
1. Не отварајте врата нагло, ако су топла не отварајте их већ обложите мокрим крпама ивице врата
1. Изађите на терасу и чекајте ватрогасце, машући шареном крпом
1. Затворите сва врата за собом
1. Никада се не враћајте у стан због спасавања имовине, животиња
1. Пожељно је да имате мали апарат за гашење пожара у аутомобилу.

